《梅花百咏 其三十一 全体呈露》
明代·李江

白玉堂前雨乍晴，分明雪外见云英。淡中有味却忘倦，画里虽灵无此情。

草阁玲珑嫌俗眼，纱窗幽静了平生。天花落处轻无比，较却梅花落更轻。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。